Diari Oficial de la Generalitat Valenciana


Sumari del DOGV 6664, del 02-12-2011 (2011/12051)

RESOLUCIÓ de 27 de juliol de 2011, de la Secretaria Autonòmica d'Economia, Indústria i Comerç, per la qual s'autoritza a Marsan Ingenieros, SL, per a actuar com a organisme de control en l'activitat d'inspecció en matèria de seguretat industrial.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12530


Data del document
:   27-07-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 27 de juliol de 2011, de la Secretaria Autonòmica d'Economia, Indústria i Comerç, per la qual s'autoritza a Marsan Ingenieros, SL, per a actuar com a organisme de control en l'activitat d'inspecció en matèria de seguretat industrial. [2011/12620]  
Antecedents de fet  
Primer. Vista la sol·licitud i la resta de documentació que l'acompanya, presentada pel representant legal de la mercantil Marsan Ingenieros, SL, amb domicili social al c/ Guillermo Marconi, núm. 15, situat al parc tecnològic de Paterna, València, 46720, per a la renovació de l'autorització per a actuar com a organisme de control en els àmbits reglamentaris d'aparells elevadors (ascensors i grues), emmagatzematge de productes químics, combustibles gasosos, instal·lacions petrolieres, instal·lacions tèrmiques en els edificis, reglamentació elèctrica (alta tensió i baixa tensió), seguretat minera i transport de mercaderies peribles.  
Segon. Vista la Resolució de 16 d'octubre de 2007, de la Direcció General d'Indústria i Innovació de la Conselleria d'Indústria, Comerç i Innovació, per la qual s'actualitza i renova provisionalment l'autorització a l'empresa Marsan Ingenieros, SL. per a actuar com a organisme de control.  
Tercer. Vist l'annex tècnic núm. OC-I/088, revisió 9, de data 15 de juliol de 2011, de conformitat amb els criteris recollits en la norma UNE-EN ISO/IEC 17960 atorgada per l'Entitat Nacional d'Acreditació a favor de l'entitat Marsan Ingenieros, SL, per a actuar com a organisme de control, de conformitat amb el que s'ha previst en l'article 42 del Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial.  
Quart. Vist que el sol·licitant presenta la documentació necessària per a obtenir l'autorització que l'habilita per a actuar com a organisme de control en tot l'àmbit estatal, prevista en l'article 43.3 del Reial Decret 2200/1995.  
  
Fonaments de dret  
Primer. L'article 15.3 de la Llei 21/1992, de 16 de juliol, d'Indústria, i l'article 43.1 del Reial Decret 2200/1995, atribuïxen la competència d'autorització per a actuar com a organisme de control a l'administració competent en matèria d'indústria del territori on els organismes inicien la seua activitat o radiquen les seues instal·lacions.   
Segon. Els articles 43.2 i 43.3 del Reial Decret 2200/1995, establixen els requisits i les condicions que ha de complir l'organisme de control per a poder ser autoritzat per l'òrgan competent de la comunitat autònoma, així com la documentació necessària a presentar per a obtenir l'autorització corresponent. Per la seua banda, l'article 17.1 del Decret 54/2001, de 13 de març, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 3965 de 23 de març de 2001) determina que, amb caràcter previ a l'inici de les seues actuacions, els organismes de control comunicaran a l'òrgan competent en matèria d'indústria les tarifes que es proposen aplicar en cada un dels seus àmbits d'actuació, amb desglossament de les partides de cost que les componen, i estaran obligats igualment a notificar, amb la deguda antelació, totes les possibles modificacions d'estes.  
Tercer. L'article 43.5 del Reial Decret 2200/1995 establix que les autoritzacions atorgades als organismes de control tenen validesa en tot l'àmbit de l'Estat.  
Quart. L'article 43.7 del Reial Decret 2200/1995 establix l'obligació de l'òrgan competent de l'administració autonòmica de trametre al Ministeri d'Indústria, Turisme i Comerç les dades corresponents per a la seua inclusió en el Registre Integrat Industrial. Al seu torn, l'article 9.1 del Reial Decret 559/2010, de 7 de maig, pel qual s'aprova el Reglament del Registre Integrat Industrial, establix el deure dels òrgans competents en matèria d'indústria de les comunitats autònomes, de comunicar al Registre Integrat Industrial les dades bàsiques i complementàries establides en l'article 5 de l'esmentat reial decret, derivades de les autoritzacions concedides, així com les baixes del registre per cessaments d'activitat, canvis a una activitat fora de l'àmbit del registre i totes les variacions significatives en les dades.  
  
Cinqué. Els articles 7 i 11 del Decret 54/2001, de 13 de març, establixen el deure dels organismes de control autoritzats de comunicar als òrgans provincials competents en matèria de seguretat industrial de la Conselleria d'Economia, Indústria i Comerç tant l'inici, amb una antelació mínima de 15 dies, com el resultat de les seues actuacions, en este cas amb una demora màxima d'un mes. Al seu torn, l'article 5 de l'Ordre de 22 de juny de 2001, de la Conselleria d'Indústria i Comerç, per la qual es desplega el Decret 54/2001, de 13 de març, del Consell, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignats als organismes de control en l'àmbit de la Comunitat Valenciana (DOCV número 4068 de 21 d'agost de 2001), determina que la comunicació de l'esmentada informació a l'òrgan provincial competent en matèria de seguretat industrial es farà de manera telemàtica, i l'organisme de control autoritzat es comprometrà a adaptar els seus sistemes d'informació als requeriments de la Conselleria d'Economia, Indústria i Comerç, així com a instal·lar el programari i el maquinari necessaris per a una comunicació efectiva. En este sentit, el sistema AIRE és aquell que la Conselleria d'Economia, Indústria i Comerç posa a la disposició dels organismes de control autoritzats per a la comunicació telemàtica de les actuacions que realitzen.  
  
Sisé. L'article 5.1. del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV núm. 6552 de 27.06.2011), atribuïx l'exercici de les funcions en matèria d'indústria i seguretat industrial a la Secretaria Autonòmica d'Economia, Indústria i Comerç.   
  
En virtut dels antecedents de fet i els fonaments de dret exposats, esta Secretaria Autonòmica d'Economia, Indústria i Comerç, resol:  
  
  
Primer  
Autoritzar l'entitat Marsan Ingenieros, SL per a l'activitat d'inspecció com a organisme de control en matèria de seguretat industrial, limitant la present autorització a les actuacions reglamentàries definides en l'abast normatiu especificat en el document d'acreditació número OC-I/088 revisió 9 i el seu annex tècnic, emés per l'Entitat Nacional d'Acreditació accessible en la pàgina web , en els àmbits reglamentaris i especificacions tècniques d'àmbit nacional i autonòmic següents:  
  
  
  
  
\* \* \* \* \*  
  
  
Segon  
Comunicar la present resolució als òrgans provincials competents en matèria de seguretat industrial de la Conselleria d'Economia, Indústria i Comerç.  
Abans d'actuar en una comunitat autònoma distinta de la Comunitat Valenciana, haurà de notificar-ho al Ministeri d'Indústria, Turisme i Comerç als efectes previstos en l'article 43.5 del Reial Decret 2200/1995.  
  
Tercer  
Qualsevol variació de les condicions o els requisits relatius a l'acreditació com a organisme de control o que serviren de base per a dictar la present resolució, s'haurà de notificar a esta Secretaria Autonòmica d'Economia, Indústria i Comerç, l'endemà de produir-se.  
  
  
Quart  
Marsan Ingenieros, SL, haurà de complir en tot moment les obligacions i els deures que s'especifiquen en els articles 47 i 48 del Reial Decret 2.200/1995, així com en la resta de regulació comunitària, estatal i autonòmica que hi siga aplicable.  
  
Cinqué  
L'autorització tindrà vigència indefinida, sense perjudici que puga ser suspesa o revocada, a més de ser-ho en els casos previstos en la legislació vigent, quan ho siga l'acreditació.  
  
Contra la present resolució, que no és definitiva en via administrativa, podrà interposar-se recurs d'alçada davant el conseller d'Economia, Indústria i Comerç, en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que la persona interessada puga exercir qualsevol altre que estime oportú.  
  
  
València, 27 de juliol de 2011.- La secretària autonòmica d'Economia, Indústria i Comerç: Mar Casanova Llorens.